CELEX: 32007D0630
Language: mt
Date: 2007-09-27 00:00:00
Title: 2007/630/KE: Deċiżjoni tal-Kummissjoni tas- 27 ta’ Settembru 2007 li temenda d-Deċiżjoni 2006/779/KE fir-rigward ta' estensjoni tal-perjodu ta' applikazzjoni ta' dik id-Deċiżjoni (notifikata taħt id-dokument numru C(2007) 4459) (Test b’relevanza għaż-ŻEE)

29.9.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 255/44
            
         DEĊIŻJONI TAL-KUMMISSJONI
   tas-27 ta’ Settembru 2007
   li temenda d-Deċiżjoni 2006/779/KE fir-rigward ta' estensjoni tal-perjodu ta' applikazzjoni ta' dik id-Deċiżjoni
   (notifikata taħt id-dokument numru C(2007) 4459)
   (Test b’relevanza għaż-ŻEE)
   (2007/630/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 90/425/KEE tas-26 ta’ Ġunju 1990 dwar il-kontrolli veterinarji u żootekniċi applikabbli għall-kummerċ intra-Komunitarju ta’ ċerti annimali ħajjin u prodotti bil-ħsieb tat-tlestija tas-suq intern (1), u b’mod partikolari l-Artikolu 10(4) tagħha,
   Wara li kkunsidrat id-Direttiva tal-Kunsill 89/662/KEE tal-11 ta' Diċembru 1989 dwar kontrolli veterinarji fil-kummerċ intra-Komunitarju bil-għan li jiġi kkompletat is-suq intern (2),u b'mod partikolari l-Artikolu 9(4) tagħha,
   Billi:
   
               (1)
            
            
               Id-Deċiżjoni tal-Kummissjoni 2006/779/KE ta’ l-14 ta’ Novembru 2006 dwar miżuri ta’ kontroll marbuta mad-deni klassiku tal-ħnieżer fir-Rumanija (3) ġiet adottata bħala reazzjoni għat-tifqigħat tad-deni klassiku tal-ħnieżer fir-Rumanija.
            
         
               (2)
            
            
               Id-Deċiżjoni 2006/779/KE tapplika għal perjodu ta' disa' xhur mid-data tad-dħul fis-seħħ tat-Trattat ta' l-Adeżjoni tal-Bulgarija u r-Rumanija. Fid-dawl tas-sitwazzjoni tal-marda tad-deni klassiku tal-ħnieżer fir-Rumanija, huwa xieraq li l-perjodu ta' applikazzjoni tad-Deċiżjoni 2006/779/KE jiġi estiż sal-31 ta’ Diċembru 2009.
            
         
               (3)
            
            
               Għalhekk, id-Deċiżjoni 2006/779/KE għandha tiġi emendata skond dan.
            
         
               (4)
            
            
               Il-miżuri stipulati f’din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
            
         ADOTTAT DIN ID-DEĊIŻJONI:
   Artikolu 1
   L-Artikolu 7 tad-Deċiżjoni 2006/779/KE hu mibdul b'dan li ġej:
   
      “Artikolu 7
      Applikabbiltà
      Din id-Deċiżjoni għandha tapplika sal-31 ta’ Diċembru 2009.”
   
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, 27 ta’ Settembru 2007.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 224, 18.8.1990, p. 29. Id-Direttiva kif emendata l-aħħar bid-Direttiva 2002/33/KE tal-Parlament Ewropew u tal-Kunsill (ĠU L 315, 19.11.2002, p. 14).
   
      (2)  ĠU L 395, 30.12.1989, p. 13. Id-Direttiva kif emendata l-aħħar mid-Direttiva 2004/41/KE tal-Parlament Ewropew u tal-Kunsill (ĠU L 157, 30.4.2004, p. 33).
   
      (3)  ĠU L 314, 15.11.2006, p. 48.